Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 751/09/8803	Košice II, 15.8.2012
EEČ : 2-64-245-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX pre prečin zanedbania povinnej výživy podľa § 207 ods. 1 Trestného zákona
-	pre prečin zanedbania povinnej výživy podľa § 207 ods. 1 Trestného zákona pre skutok, že v XXXXX a inde si neplní vyživovaciu povinnosť k svojej dcére XXXXX, nar. XXXXX aj keď bol rozsudkom Okresného súdu XXXXX XXXXX  zaviazaný prispievať na jej výživu sumou 3000,-Kč mesačne. Túto si však úmyselne neplní, a tak dlhuje za obdobie od 18.03.2009 do 24.08.2011 k rukám matky XXXXX sumu vo výške 18.000,-Kč,

pretože o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce.

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
	Uznesením povereného príslušníka Okresného riaditeľstva PZ XXXXX, obvodného oddelenia PZ XXXXX sp. zn. XXXXX zo dňa 14.08.2009 bolo podľa § 206 ods. 1 Trestného poriadku vznesené obvinenie XXXXX pre  prečin zanedbanie povinnej výživy podľa § 207 ods. 1  Trestného zákona, pre skutok ako je uvedený vo výroku tohto uznesenia.

	Po ukončení vyšetrovania predložil poverený príslušník PZ spis s návrhom na zastavenie trestného stíhania, pretože o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce. 

	Ide o právoplatné rozhodnutie (trestný príkaz) samosudcu Obvodného súdu XXXXX zo dňa 24.08.2011, ktorý nadobudol právoplatnosť dňa 04.11.2011 a ktorým bol obvinený XXXXX, nar. XXXXX v XXXXX uznaným za vinného zo spáchania prečinu zanedbania povinnej výživy podľa § 196 ods. 1, ods. 3 písm. a/ Trestního zákonníku ČR a bol odsúdený k trestu odňatia slobody v trvaní 1 roka s podmienečným odkladom na skúšobnú dobu v trvaní 2,5 roka.

	Podľa § 215 ods. 2 písm. c/ Trestného poriadku prokurátor zastaví trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce.

	Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka